Aardklop 2016: Taxiteater wil Potch se diversiteit wys | Maroela Media
“Mense wat nie Potchefstromers is nie, besef nie Potch is ŉ baie ryk, diverse en vol gemeenskap nie. Die dorp bestaan nie net uit die Bult nie!” skerts Alexa Strachan, feesbestuurder van Aardklop.
Die Taxiteater is ŉ nuutskepping by vanjaar se Aardklop-kunstefees en volgens Alexa is die doel van die Taxiteater om die diversiteit van Potchefstroom ten toon te stel.
Musikante en sangers van Die Wasgoedlyn sal vermaak verskaf, asook nuwe, plaaslike talent wat die mense van Wasgoedlyn in die groter Potchefstroom-omgewing geïdentifiseer is.
“Ons wil ook aan plaaslike taxi-operateurs, ondernemings en informele verkopers die geleentheid bied om deel te neem en voordeel te trek uit die feesaktiwiteite. Die taxiteater wil ook ŉ verhoog skep vir plaaslike talent as deel van die amptelike feesprogram.”
So lyk die roete:
Vervoer word verskaf deur die plaaslike taxibestuurder. Feesgangers word by die pendelstasie in Esselenstraat opgelaai en rits dan van kuierplek tot kuierplek.
Vertrek daagliks om 12h00 vanaf die taxi-pendelstasie op die Bult en stop vir ongeveer 30 minute by elk van die volgende kuierplekke:
Tse’s Lifestyle Lounge (Ikageng) (Chisa nyama, skaapkop en hoenderpote op die spyskaart)
Vida Verde (Potchefstroom) (Met meer as 200, veral Duitse en Belgiese Craft-bier op die spyskaart.
Vertrek daagliks om 15h00 vanaf die taxi-pendelstasie op die Bult en stop vir ongeveer 30 minute by elk van die volgende kuierplekke:
Tse’s Lifestyle Lounge (Ikageng)
Potch-Dam Restaurant (Skommels met skop, soos die Damduiker. Ook bekend vir hul Beesstertpastei.)
Vir elke rit word 2 x 18-sitplek minibus-taxi’s ingespan om in totaal 34 passasiers te vervoer.
Elke taxi het ŉ toerleier (of dan gasvrou) wat passasiers onderweg op ŉ vermaaklike wyse inlig oor die plekke wat hulle gaan besoek en die dinge wat hulle daar te wagte kan wees. Beide toerleiers is inwoners van onderskeidelik Ikageng en Promosa.
Datum : 4- 8 Oktober
Wat sukkel ’n Afrikaanse fees met hierdie tipe “vermaak”? Ek gaan dit definitief nie meemaak nie en almal afraai om dit ook te doen.
Gideon Roos · 2 jaar gelede
Hierdie is ‘n wonderlike ding. Die verskeie gemeenskappe in Potchefstroom is in die verlede grootliks agter- en uitgelaat deur Aardklop. Dit is goed om te sien dat Aardklop uiteindelik meer doen om nie net die kulturele diversiteit van Potchefstroom te vier en uit te beeld nie, maar om ook terug in die verskeie gemeenskappe te sit.
Ek hoop hierdie program is ‘n sukses, en kan volgende jaar uitgebrei word om een van die stapels van Aardklop te word. Hierdie is immers die Potchefstroom Kunstefees, dit is net goed en reg dat dit all die kunste van Potch sevier.